**КОМИ РЕСПУБЛИКАЛӦН ОЛАНПАС**

**“Коми Республикаын бӧрйысьӧмъяс да референдумъяс йылысь”**

**Коми Республикаса Оланпасӧ вежсьӧмъяс пыртӧм йылысь**

Примитӧма Коми Республикаса

Каналан Сӧветӧн 2017 вося ӧшым тӧлысь 21 лунӧ

**1 статья.** Пыртны “Коми Республикаын бӧрйысьӧмъяс да референдумъяс йылысь” Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2010, 36 №, 839 ст.; 44 №, 1012 ст.; 2011, 23 №, 605 ст.; 50 №, 1483 ст.; 2012, 21 №, 477 ст.; 34 №, 785 ст.; 71 №, 1838 ст.; 2013, 18 №, 373 ст.; 32 №, 596 ст.; 2014, 9 №, 112 ст.; 13 №, 208 ст.; 16 №, 292 ст.; 27 №, 526 ст.; 35 №, 722 ст.; 2015, 8 №, 94 ст.; 26 №, 365 ст.; 2016, 1 №, 3 ст.; 6 №, 78 ст.; 10 №, 118 ст.; 20 №, 301 ст.; 2017, 9 №, 152 ст.; 13 №, 232 ст.; 21 №, 358 ст.) татшӧм вежсьӧмъяс:

1. 37 статьяын:

1) 17 юкӧнса коймӧд абзацлӧн мӧд сёрникузяын “референдум нуӧдан водзмӧстчысь группаӧс пасйӧм йылысь” кывъяс вежны “референдум нуӧдны водзмӧстчӧм вӧзъян пӧрадоклӧн оланпас серти корӧмъяслы лӧсялӧм урчитӧм йылысь” кывъясӧн;

2) 18 юкӧнын:

а) медводдза абзацӧ “кандидатӧс пасйӧм йылысь,” кывъяс бӧрын содтыны “кандидатъяслысь список пасйӧм йылысь,” кывъяс;

б) нёльӧд абзацӧ “референдум нуӧдан водзмӧстчысь группаӧс пасйӧм (пасйӧмын ӧткажитӧм) йылысь” кывъяс вежны “референдум нуӧдны водзмӧстчӧм вӧзъян пӧрадоклӧн оланпас серти корӧмъяслы лӧсялӧм (референдум нуӧдӧмын ӧткажитӧм) йылысь” кывъясӧн.

2. 39 статьяын:

1) 1 юкӧн гижны тадзи:

“1. Медым вӧзйыны Коми Республикаса референдум нуӧдан водзмӧстчӧмсӧ, Россия Федерацияса гражданин либӧ Россия Федерацияса граждана группа, кодъяслӧн эм инӧд участвуйтны Коми Республикаса референдумын, вермӧны котыртны Коми Республикаса референдум нуӧдны водзмӧстчысь группа 100 мортысь абу этшаджыкысь, кодъяслӧн эм инӧд участвуйтны Коми Республикаса референдумын, кодъяс олӧны муниципальнӧй районъясса да (либӧ) кар кытшъясса муниципальнӧй юкӧнъяслӧн джынсьыс абу этшаджыкын.”;

2) содтыны татшӧм сюрӧса 11 да 12 юкӧнъяс:

“11. Медым вӧзйыны меставывса референдум нуӧдны водзмӧстчӧм, Россия Федерацияса гражданин либӧ Россия Федерацияса граждана группа, кодъяслӧн эм инӧд участвуйтны меставывса референдумын, вермӧны котыртны меставывса референдум нуӧдны водзмӧстчысь группа:

1) 10 мортысь абу этшаджыкысь, кодъяслӧн эм инӧд участвуйтны меставывса референдумын, - овмӧдчӧминлӧн муниципальнӧй юкӧнын меставывса референдум нуӧдны водзмӧстчӧм вӧзйӧм вылӧ;

2) 30 мортысь абу этшаджыкысь, кодъяслӧн эм инӧд участвуйтны меставывса референдумын, - муниципальнӧй районса муниципальнӧй юкӧнын либӧ кар кытшса муниципальнӧй юкӧнын, кӧні пасйӧма 50 сюрсӧдз референдумын участвуйтысь, меставывса референдум нуӧдны водзмӧстчӧм вӧзйӧм вылӧ;

3) 50 мортысь абу этшаджыкысь, кодъяслӧн эм инӧд участвуйтны меставывса референдумын, - муниципальнӧй районса муниципальнӧй юкӧнын либӧ кар кытшса муниципальнӧй юкӧнын, кӧні пасйӧма 50 сюрссянь 100 сюрсӧдз референдумын участвуйтысь, меставывса референдум нуӧдны водзмӧстчӧм вӧзйӧм вылӧ;

4) 70 мортысь абу этшаджыкысь, кодъяслӧн эм инӧд участвуйтны меставывса референдумын, - муниципальнӧй районса муниципальнӧй юкӧнын либӧ кар кытшса муниципальнӧй юкӧнын, кӧні пасйӧма 100 сюрсысь унджык референдумын участвуйтысь, меставывса референдум нуӧдны водзмӧстчӧм вӧзйӧм вылӧ.

12. Референдум нуӧдны водзмӧстчысь группаӧ пырысьяс оз вермыны вӧдитчыны аслас чина либӧ служебнӧй положениеӧн референдум нуӧдны водзмӧстчӧм вӧзйӧм да ошкӧм, референдумлӧн юалӧм вылӧ сійӧ либӧ мукӧд вочакыв босьтӧм могысь.”;

3) 14 юкӧнса медводдза абзацын:

а) “референдум нуӧдны водзмӧстчысь группа” кывъяс вежны “меставывса референдум нуӧдны водзмӧстчысь группа” кывъясӧн;

б) содтыны татшӧм сюрӧса сёрникузя: “Сэк, кор индӧм кадколастъяс чӧжӧн референдумын участвуйтысьлысь колана кырымпас лыд оз чукӧрмы, кырымпасъяссӧ водзӧ чукӧртӧмсӧ дугӧдӧны.”;

4) содтыны татшӧм сюрӧса 141 юкӧн:

“141. Тайӧ Оланпаслӧн 36 статьяын 10 да 111 юкӧнъясса корӧмъяс серти оформитӧм кырымасян листъяс, референдумын участвуйтысьяслысь кырымпасъяс чукӧртысь йӧз список, референдумын участвуйтысьяслысь кырымпасъяс чукӧртан кывкӧртӧдъяс йылысь сёрнигижӧд, а сідзжӧ медводдза финансӧвӧй отчёт референдум нуӧдны водзмӧстчысь группаӧс уполномочитӧм петкӧдлысь сетӧ референдумса лӧсялана комиссияӧ Москваса кад серти 18 часысь оз сёрджык лунӧ, кор помасьӧ референдум нуӧдны водзмӧстчӧм дор кырымпасъяс чукӧртан кадколаст.

Москваса кад серти 18 часӧдз кӧ лунӧ, кор помасьӧ референдум нуӧдны водзмӧстчӧм дор кырымпасъяс чукӧртан кадколаст, абу збыльмӧдӧма тайӧ юкӧнын индӧм вӧчӧмторъяссӧ, референдумса лӧсялана комиссия примитӧ референдум нуӧдны водзмӧстчӧмсӧ збыльмӧдан уджъяс дугӧдӧм йылысь помшуӧм.”.

**2 статья.** Тайӧ Оланпасыс вынсялӧ сійӧс официальнӧя йӧзӧдӧмсянь дас лун кольӧм бӧрын.

Тайӧ Оланпасын 1 статьяса 2 пунктлӧн положениеясӧн вӧдитчӧны Коми Республикаса референдум, меставывса референдум серти, мыйясӧс нуӧдӧм серти водзмӧстчӧмсӧ вӧзйисны тайӧ Оланпас вынсялан лун бӧрын.

Коми Республикаса Юралысь С.А. Гапликов

Сыктывкар

2017 вося ӧшым тӧлысь 27 лун

98-РЗ №